Os voguls u mansis (en mansi Мāньси) son un pueblo que habitan a provincia autonoma de Khanti-Mansi, en a compleganza d'o río Ob, en Siberia Occidental (Rusia), n'i habendo uns pocos en Ekaterinburg. Parlan una luenga uralica d'a branca ugrica, dita vogul u mansi. Fuoron forzatos a convertir-sen a lo cristianismo ortodoxo, pero mantienen creyencias animistas y xamanistas. Lur modo de vida tradicional ye a caza, a pesca y o pastoreyo de rens.